বাবর
মির্জা জহিরউদ্দিন মুহাম্মদ বাবর সাধারণত বাবর, বাবুর নামেই বেশি পরিচিত (ফেব্রুয়ারি ১৪, ১৪৮৩ - ডিসেম্বর ২৬, ১৫৩০) মধ্য এশিয়ার মুসলমান সম্রাট ছিলেন। তিনি ভারত উপমহাদেশে মুঘল সাম্রাজ্যের প্রতিষ্ঠাতা সম্রাট। তিনি তৈমুর লঙ্গ-এর সরাসরি বংশধর এবং মাতার দিক থেকে চেঙ্গিস খানের বংশধর ছিলেন। তিনি মির্জা ওমর সাঈখ বেগ এর পুত্র, এবংতৈমুরী শাসক উলুগ বেগ এর প্রপৌত্র ছিলেন। তিনি পানিপথের প্রথম যুদ্ধে দিল্লীর লোদি রাজবংশের সুলতান ইবরাহিম লোদিকে পরাজিত করে মুঘল সাম্রাজ্য প্রতিষ্ঠা করেন। তার মৃত্যুর পর তার পুত্র মির্জা হুমায়ুন সিংহাসনে আরোহণ করেন। পানি পথের যুদ্ধে তিনিই প্রথম কামানের ব্যবহার করেন। তার প্রখর রণকৌশলের কাছে হার মানে ইবরাহিম লোদি।
আলাউদ্দিন মুহাম্মদ খোয়ারিজমশাহ
আলাউদ্দিন তেকিশের মৃত্যুর পর মুহাম্মদ শাহ হন। ক্ষমতাসীন হওয়ার পর গিয়াসউদ্দিন মুহাম্মদ ও মুইজউদ্দিন তার সাম্রাজ্যে হামলা করেন। এর কয়েক সপ্তাহ পরে ঘুরি ভ্রাতৃদ্বয় পশ্চিমে খোরাসানের দিকে তাদের বাহিনী নিয়ে যাত্রা করেন। নিশাপুর জয় করার পর মুইজউদ্দিনকে রাই জয়ের জন্য প্রেরণ করা হয়। কিন্তু মুইজউদ্দিন গুরগানের পর বেশিদূর অগ্রসর হতে পারেননি। এ কারণে গিয়াসউদ্দিন তার উপর ক্ষুব্ধ হয়েছিলেন। তাদের দুই ভাইয়ের মধ্যে এটি একমাত্র মনোমালিন্যের ঘটনা ছিল বলে জানা যায়।